钦定古今图书集成/方舆汇编/职方典/第1281卷 > 《永州龙兴寺修净土院记》前人
## 钦定古今图书集成/方舆汇编/职方典/第1281卷 > 《永州龙兴寺修净土院记》前人

中国之西数万里，有国曰身毒，释迦牟尼如来示现
之地。彼佛言曰：“西方过十万亿佛土，有世界曰极乐，
佛号无量寿如来。其国无有三恶八难，众宝以为饰；
其人无有十缠九恼，群圣以为友。有能诚心大愿，归
心是土者，苟念力具足，则往生彼国，然后出三界之
外，其于佛道无退转者。”其言无所欺也。晋时庐山远
法师作《念佛三昧咏》，大劝于时。其后天台𫖮大师著
《释净土十疑论》，弘宣其教，周密微妙，迷者咸赖焉，盖
其留异迹而去者甚众。永州龙兴寺前，刺史李承晊
及僧法林，置净土堂于寺之东偏，常奉斯事。逮今馀
二十年，廉隅毁顿，图像崩坠。会㢲上人居其宇下，始

智合，事与理并。故虽往生之因，亦相用不舍。誓葺兹
宇，以开后学。有信士图为佛像，法相甚具焉。今刺史
冯公作大门以表其位，余遂周延四阿，环以廊庑，绘
二大士之像，绘盖幢幡，以成就之。呜呼！有能求无生
之生者，知舟筏之存”乎是。遂以《天台十疑论》。书于墙
宇。使观者起信焉。